*Αθήνα, 27-5-2015*

**ΑΝΑΚΟΙΝΩΣΗ**

Σύμφωνα με το άρθρο 39 του Ν. 4327/2015 (Επείγοντα μέτρα για την Πρωτοβάθμια, Δευτεροβάθμια και Τριτοβάθμια Εκπαίδευση και άλλες διατάξεις): «Για το τρέχον ακαδημαϊκό εξάμηνο του 2015, οι επί πτυχίω φοιτητές των Α.Ε.Ι. και Α.ΤΕ.Ι. έχουν τη δυνατότητα να εξεταστούν σε όλα τα μαθήματα που διδάχθηκαν σε προηγούμενα εξάμηνα.» Οι επί πτυχίω φοιτητές της Σχολής, δηλαδή οι φοιτητές οι οποίοι διανύουν ή έχουν υπερβεί το 10ο εξάμηνο σπουδών κατά το τρέχον ακαδημαϊκό έτος 2014-15 (αρ. μητρώου σπουδαστών 09110xxxx και παλαιότεροι), εκτός από τα μαθήματα των εαρινών εξαμήνων, μπορούν να εξεταστούν σε μαθήματα χειμερινών, με την προϋπόθεση ότι τα έχουν δηλώσει/εγγραφεί σε αυτά τουλάχιστον μια φορά στο παρελθόν.

Οι επι πτυχίω φοιτητές, προκειμένου να συμμετάσχουν στην εξέταση των χειμερινών μαθημάτων κατά την εξεταστική περίοδο του Ιουνίου 2015, θα πρέπει να δηλώσουν τα μαθήματα του **ΧΕΙΜΕΡΙΝΟΥ εξαμήνου του προγράμματος σπουδών ακαδημαϊκού έτους 2014-2015,** στα οποία επιθυμούν να εξεταστούν, **και ΜΟΝΟ εφόσον τα έχουν διδαχθεί σε προηγούμενα εξάμηνα.**

**Περίοδος υποβολής δήλωσης συμμετοχής στην εξέταση χειμερινών μαθημάτων:**

**30/5/2015 –8/6/2015**

Οι δηλώσεις των μαθημάτων θα υποβάλλονται στο ηλεκτρονικό εγγραφολόγιο:

<http://www.central.ntua.gr/sxoles/registrations/eggrafes>

Χρονικό διάστημα εξετάσεων εαρινών εξαμήνων: 22/6 – 17/7/2015,

Χρονικό διάστημα εξετάσεων επί πτυχίω: 15/6 – 17/7/2015 (στην εβδομάδα 15/6-19/6/2015, θα περιληφθούν κυρίως τα μαθήματα επιλογής, μετά την υποβολή των σχετικών δηλώσεων των δικαιουμένων φοιτητών.

**ΑΠΟ ΤΗ ΓΡΑΜΜΑΤΕΙΑ ΣΕΜΦΕ**